Sâi drits Schdikl hoast Astoria und behãndlt kritisch s'Fenomen fum Nazionalismus. Es schbüd in am fiktifn Lãnd wås Astoria hoast, an dés si de Hofnungen und Sensicht fu de Protagonisdn glãman und mid dém natiali s'dåmalige Ésdaraich (Austria) gmoand is. Ésdaraich woa in deara Zaid komplet zarissn in da Fråg, ob dés Lãnd iwahaupt wås aignschdendigs sâi soid und alõa iwahaupt lémsfehig sâi kã. Drozdém hãm fü Laid eanare Hofnungen auf dés Lãnd gsézt, bsondas nåch dém in Daidschlãnd da Hitla ãn d'Måcht kema is. In dém Deataschdikl wean åwa de Dram und Utopin fu de Laid, genau so wia im wiaklichn Lém, oiwai wida duach uniwawindboare Schwiarigkaidn kaput gmåcht und entdaischt, wås bsondas am Schlus aussa kimd, wo de Figuan a Lobliad auf Astoria singan, dawai's åwa in Wiaklichkaid gråd ågfiad wean ins Gfengnis.